ব্রাহ্মসমাজ
ব্রাহ্মসমাজ বা ব্রাহ্মসভা ১৯ শতকে স্থাপিত এক সামাজিক ও ধর্মীয় আন্দোলন যা বাংলার পূনর্জাগরণের পুরোধা হিসেবে পরিচিত। কলকাতায় আগস্ট ২০, ১৮২৮ সালে হিন্দুধর্ম সংস্কারক রাজা রামমোহন রায় (১৭৭২-১৮৩৩) ও তার বন্ধুবর্গ মিলে এক সার্বজনীন উপাসনার মাধ্যমে ব্রাহ্মসমাজ শুরু করেন। তাঁদের উপাস্য ছিল "নিরাকার ব্রহ্ম", তাই থেকেই নিজেদের ধর্মের নাম রাখেন ব্রাহ্ম।
দাসী (পত্রিকা)
দাসী পত্রিকাটি প্রথম প্রকাশিত হয় ১৮৯২ খ্রিস্টাব্দে। এটি ছিল ব্রাহ্মসমাজের দাসাশ্রমের মুখপাত্র। ১৮৯৬ পর্যন্ত রামানন্দ চট্টোপাধ্যায় পত্রিকাটির সম্পাদকের দায়িত্ব পালন করেন। এরপর সম্পাদকের দায়িত্ব পালন করেন গোবিন্দচন্দ্র গুহ।